พระราชบัญญัติอนุญาตให้รัฐบาลจ่ายเงินไปพลางก่อน พุทธศักราช 2489
ประกาศวันที่ 1946-04-05

content: พระราชบัญญัติ อนุญาตให้รัฐบาลจ่ายเงินไปพลางก่อน พุทธศักราช ๒๔๘๙
content: อานันทมหิดล ตราไว้ ณ วันที่ ๕ เมษายน พุทธศักราช ๒๔๘๙ เป็นปีที่ ๑๓ ในรัชกาลปัจจุบัน
content: สมเด็จพระเจ้าอยู่หัวอานันทมหิดล มีพระบรมราชโองการโปรดเกล้าฯ ให้ประกาศว่า โดยที่เป็นการสมควรอนุญาตให้รัฐบาลจ่ายเงินเพื่อกิจการบางอย่างไปพลางก่อน จนกว่าจะได้ประกาศใช้พระราชบัญญัติงบประมาณประจำปี จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติอนุญาตให้รัฐบาลจ่ายเงินไปพลางก่อน พุทธศักราช ๒๔๘๙”
sectionNo: 2
content: มาตรา ๒ พระราชบัญญัตินี้ให้ใช้บังคับได้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ในระหว่างที่ยังมิได้ประกาศใช้พระราชบัญญัติงบประมาณประจำปี พุทธศักราช ๒๔๘๙ ให้รัฐบาลจ่ายเงินเพื่อกิจการที่ระบุไว้ ดังต่อไปนี้ไปพลางก่อนไม่เกินจำนวน ๑๑๔,๙๓๒,๙๒๙ บาท จากเงินรายรับ จากเงินคงคลังหนึ่ง จากเงินกู้ คือ ๑. การเพิ่มเงินเพิ่มประจำเดือนชั่วคราว ๑๘,๖๐๐,๐๐๐ บาท ๒.
sectionNo: 3
content: การให้เงินเพิ่มประจำเดือนชั่วคราวแก่ พลทหารและพลตำรวจ ๑,๕๐๐,๐๐๐ บาท ๓. การให้เงินเพิ่มประจำเดือนชั่วคราวแก่ ข้าราชการเบี้ยหวัดตามข้อบังคับและ บำนาญตามพระราชบัญญัติบำเหน็จบำนาญฯ ซึ่งไม่เคยมีสัญญาจ้างและมีภูมิลำเนาอยู่ใน ประเทศไทย ๖๖๐,๐๐๐ บาท ๔. เงินชดเชยทหารที่ปลด ๘,๑๘๖,๓๕๙ บาท ๕.
sectionNo: 3
content: การเพิ่มเงินอุดหนุนให้แก่กำนัน ผู้ใหญ่บ้าน และแพทย์ประจำตำบล ๔๗๐,๐๐๐ บาท ๖. การเพิ่มเงินบำรุงความสุขทหารและตำรวจ ๔,๐๐๓,๐๐๐ บาท ๗. การเพิ่มเงินอุดหนุนโรงเรียนราษฎร์ ๒๖๓,๑๖๖ บาท ๘. เงินให้เทศบาลกู้เพื่อเพิ่มเงินประจำเดือน ชั่วคราวให้แก่พนักงานเทศบาล ๑,๒๐๐,๐๐๐ บาท ๙. ค่าเบี้ยเลี้ยงเดินทางตามอัตราใหม่
sectionNo: 3
content: ๒,๐๐๐,๐๐๐ บาท ๑๐. การซื้อพันธุ์ข้าวแจกชาวนา ๗,๐๐๐,๐๐๐ บาท ๑๑. ค่าป้องกันโรคติดต่อ ๑,๐๐๐,๐๐๐ บาท ๑๒. ค่าปราบปรามโจรผู้ร้าย ๑,๐๐๐,๐๐๐ บาท ๑๓. ค่าใช้จ่ายในการปราบโรคระบาดสัตว์ ๕๐๐,๐๐๐ บาท ๑๔. การช่วยเหลือการเพาะปลูก ๒,๐๐๐,๐๐๐ บาท ๑๕. ค่าชดเชยความเสียหายให้แก่สถานศึกษา
sectionNo: 3
content: ในกรณีที่รัฐบาลได้จัดให้ทหารต่างด้าวหรือ เชลยไปพักอาศัยอยู่ ๒,๑๐๐,๐๐๐ บาท ๑๖. การซื้อข้าวให้สหประชาชาติ ๓๐,๐๐๐,๐๐๐ บาท ๑๗. ค่าใช้จ่ายเกี่ยวแก่ข้อตกลงและการสัมพันธ์ กับสหประชาชาติ ๓๐,๒๔๑,๐๐๐ บาท ๑๘. เงินชดใช้เงินเดือนข้าราชการชาวต่างประเทศ ที่งดจ่ายเนื่องจากสงคราม ๑,๑๙๘,๓๔๔ บาท ๑๙.
sectionNo: 3
content: การซื้อรถไฟสายแม่กลอง ๒,๐๐๐,๐๐๐ บาท ๒๐. การเดินทางไปซื้อสิ่งของที่ต่างประเทศ ๕๐๐,๐๐๐ บาท ๒๑. ค่าเชื้อเพลิงการไฟฟ้าพระตะบอง ๖๐,๐๐๐ บาท ๒๒. เงินอุปถัมภ์การศาสนา ๑๐๐,๐๐๐ บาท
sectionNo: 4
content: มาตรา ๔ จำนวนเงินที่ปรากฏตามมาตรา ๓ ให้ยกไปรวมไว้ในยอดเงินตามพระราชบัญญัติงบประมาณประจำปี ๒๔๘๙
sectionNo: 5
content: มาตรา ๕ ให้รัฐมนตรีว่าการกระทรวงการคลังรักษาการตามพระราชบัญญัตินี้
content: ผู้รับสนองพระบรมราชโองการ ปรีดี พนมยงค์ นายกรัฐมนตรี